འབྲུག་རྒྱལ་ཁབ་འདི་སྔོན་མ་ཆོས་མ་དར་བའི་རྒྱལ་ཁབ་ནག་དུང་དུང་ཅིག་སྦེ་རྩི་དོ་ཡོདཔ་ཨིན།འདི་ནང་ལས་ཡང་འདྲེ་དང་བདུདམོ་ཚུ་གི་བསྒང་སྟེ་ཡོད་པའི་རྒྱལ་ཁབ་ཅིག་འབདཝ་ལས་མི་རྣམས་ཀྱི་ཚེ་དང་བསོད་ནམས་རྫོགས་ཏེ་འགྱོ་དོ་ཡོད་པའི་རྒྱལ་ཁབ་ཅིག་སྦེ་སྡོད་ནུག།དེ་བཟུམ་སྦེ་དར་དཀར་ན་རྫོང་ཁག་སྙིང་སྡུག་ཁ་གཡུས་ཚན་ནང་རྡོ་རང་ཐང་ཟེར་མི་ས་གནས་འདི་ཡང་སྔོན་མ་འདྲེ་དང་བདུདམོ་ཚུ་འཁྱམས་སའི་ས་གནས་ཅིག་འབདཝ་ལས་མི་ཚུ་གི་ཚེ་སྲོག་ལུ་གནོད་པ་སྦོམ་སྦེ་ར་རྐྱབ་སྟེ་སྡོད་ནུག།ཤུལ་ལས་གུ་རུ་རིན་པོ་ཆེ་ཞབས་ཀྱིས་བཅག་གནང་བའི་རྗེས་སུ་ལུ་འདྲེ་དང་བདུདམོ་ཚུ་དམ་ལུ་གཏགས་གནང་ནུག་ཟེར་ཞུ་ནི་ཨིན།དེ་འབདཝ་ལས་གུ་རུ་རིན་པོ་ཆེ་དངོས་སུ་ས་གནས་འདི་ཁར་ཞབས་ཀྱི་བཅག་གནངམ་མ་ཚད་འདྲེ་སྲིན་དམ་ལུ་གཏགས་ཏེ་ས་གནས་འདི་ཁར་ཆོས་རྟེན་ཅིག་ཡང་བཞེངས་གནང་ནུག་ཟེར་ཞུ་ནི་ཨིན།